“O‘zbekiston Respublikasi oliy harbiy ta’lim muassasalariga tinglovchi va kursantlarni o‘qishga qabul qilishda test sinovlarini o‘tkazish tartibi to‘g‘risidagi nizomni tasdiqlash haqida”gi buyruqqa o‘zgartirishlar kiritish haqida

Vazirlar Mahkamasining 2014-yil 3-iyundagi 141-son qarori bilan tasdiqlangan O‘zbekiston Respublikasi oliy harbiy ta’lim muassasalariga tanlash tartibi va qabul qilish qoidalari to‘g‘risidagi nizomning 41-bandiga asosan buyuraman:
 1. O‘zbekiston Respublikasi Vazirlar Mahkamasi huzuridagi Davlat test markazi direktorining 2013-yil 2-iyuldagi 01-237-son “O‘zbekiston Respublikasi oliy harbiy ta’lim muassasalariga tinglovchi va kursantlarni o‘qishga qabul qilishda test sinovlarini o‘tkazish tartibi to‘g‘risidagi nizomni tasdiqlash haqida”gi buyrug‘iga (ro‘yxat raqami 2477, 2013-yil 12-iyul) (O‘zbekiston Respublikasi qonun hujjatlari to‘plami, 2013-y., 28-son, 367-modda) ilovaga muvofiq o‘zgartirishlar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. Buyruq muqaddimasi quyidagi tahrirda bayon etilsin:
 “Vazirlar Mahkamasining 2014-yil 3-iyundagi 141-sonli qarori bilan tasdiqlangan O‘zbekiston Respublikasi oliy harbiy ta’lim muassasalariga tanlash tartibi va qabul qilish qoidalari to‘g‘risidagi nizomning 41-bandiga asosan buyuraman:”.
 2. Nizomda:
 a) muqaddima quyidagi tahrirda bayon etilsin:
 “Mazkur Nizom O‘zbekiston Respublikasining “Ta’lim to‘g‘risida”gi Qonuni hamda O‘zbekiston Respublikasi Vazirlar Mahkamasining 2014-yil 3-iyundagi 141-sonli “O‘zbekiston Respublikasi oliy harbiy ta’lim muassasalariga tanlash tartibi va qabul qilish qoidalari to‘g‘risidagi Nizomni tasdiqlash haqida”gi qaroriga asosan O‘zbekiston Respublikasi oliy harbiy ta’lim muassasalariga (bundan buyon matnda ta’lim muassasalari deb yuritiladi) tinglovchi va kursantlarni (bundan buyon matnda abituriyentlar deb yuritiladi) o‘qishga qabul qilishda test sinovlarini o‘tkazish tartibini belgilaydi.”;
 b) 9-bandning ikkinchi xatboshisi quyidagi tahrirda bayon etilsin: 
 “20-iyunga qadar qabul komissiyasining e’lonlar taxtasiga Vazirlar Mahkamasining 2014-yil 3-iyundagi 141-sonli qarori bilan tasdiqlangan O‘zbekiston Respublikasi oliy harbiy ta’lim muassasalariga tanlash tartibi va qabul qilish qoidalari to‘g‘risidagi nizom, mazkur Nizom hamda qabul jarayoniga oid ma’lumotlarni har kuni joylashtirib boradi va e’lonlar taxtasining test sinovi natijasi e’lon qilingunga qadar olinmasligini ta’minlaydi;”;
 v) 15-bandning oltinchi xatboshisidagi “kirishga uringan” degan so‘zlar “kirgan” degan so‘z bilan almashtirilsin;
 g) 22-bandning to‘rtinchi xatboshisidagi “kirishga harakat qilgan” degan so‘zlar “kirgan” degan so‘z bilan almashtirilsin;
 d) 66-bandning ikkinchi xatboshisi quyidagi tahrirda bayon etilsin:
 “Abituriyent tomonidan test sinovlariga mikrokalkulyatorlar, lug‘at, jadvallar, kitoblar, uyali telefon, kompyuter, telekommunikatsiya vositalari va shpargalkalar olib kirilishi, test sinovi paytida test materiallarini boshqa abituriyentga berilishi, savollar kitobi varaqlarini yaroqsiz holga keltirishi test sinovlarini o‘tkazish tartibini buzish deb hisoblanadi, bu haqda tegishli dalolatnoma tuziladi va abituriyent test sinovlaridan chetlashtiriladi.”.
 e) 72-band quyidagi tahrirda bayon etilsin:
 “Apellatsiya shikoyati ko‘rilayotgan auditoriyaga abituriyent uyali telefon, kompyuter, telekommunikatsiya vositalari va shpargalkalar (lug‘at, jadvallar bundan mustasno) olib kirishga harakat qilsa yoki olib kirsa, apellatsiya jarayonida test materiallarini boshqa abituriyentga uzatsa, abituriyentlarga yordam bersa yoki yordam olsa, auditoriyaga xalaqit bersa, savollar kitobi varag‘ini yirtsa, abituriyent apellatsiya shikoyatini ko‘rib chiqish tartibini buzgan hisoblanadi va apellatsiya komissiyasi a’zolari tomonidan dalolatnoma tuzilib, apellatsiya jarayonidan chetlashtiriladi va uning e’tirozi qayta ko‘rib chiqilmaydi.”.
 3. Mazkur o‘zgartirishlar O‘zbekiston Respublikasi Ichki ishlar vazirligi, Mudofaa vazirligi, Milliy xavfsizlik xizmati va Davlat bojxona qo‘mitasi bilan kelishilgan.